
Előterjesztés Zalakaros Város Önkormányzat Képviselőtestülete 2024. február 22-i ülésére

Napirend címe: Árok lefedés Kossuth út, Fő út, Zrínyi u. – terveztetés beérkezett ajánlatok elbírálása

Előterjesztést készítette: Bognár Ottó Péter településüzemeltetési, hatósági és közbiztonsági referens 

Tisztelt Képviselőtestület!

Zalakaros Város Önkormányzat 2024. évi beruházási terveiben szerepel a Zalakaros, Fő út, Kossuth út és Zrínyi utcai csapadékvíz-elvezetés rendezése, a nyílt árkok lefedése. A nyílt árkok lefedése vízjogi engedélyköteles tevékenység, ezért azokat terveztetni, engedélyeztetni szükséges.

Zalakaros Város Önkormányzat Közbeszerzési Szabályzata értelmében a bruttó 200.000, - Ft értéket meghaladó értékű, de a bruttó 2.000.000, - Ft-ot el nem érő értékű beszerzéseknél az ajánlattételre felhívni tervezett gazdasági szereplőkről, valamint a megküldésre kerülő felhívás tartalmáról a polgármester dönt. A rendelkezés alapján Ajánlattételi Felhívás került kiküldésre 7 db közműterv készítésére jogosult gazdasági szereplő részére. A meghatározott ajánlattételi határidő lejártáig, azaz 2024. február 14-én 10.00 óráig 3 db ajánlat került a pályázati felhívásnak megfelelően e-mail útján beküldésre, illetve 1 fő jelezte, hogy nem kíván ajánlatot benyújtani.

A pályázat elbírálásához a bontási eljárás során a mellékelt Bontási jegyzőkönyvben foglaltak kerültek megállapításra és ismertetésre.


Határozati javaslat:

Zalakaros Város Önkormányzat Képviselőtestülete

A) változat

1. [bookmark: _Hlk158817275][bookmark: _Hlk151972775]Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Nyílt árkok lefedésének tervezési feladatai” tárgyú ajánlattételi eljárásban a LINAKRON ZALA Kft. (8900 Zalaegerszeg, Budai Nagy Antal u. 10. I/7.), a Pannonway Építő Kft. (8900 Zalaegerszeg, Batsányi J. u. 9.) és a MÉLYÉPTERV Enviro Kft. (1185 Budapest, Nyíregyháza u. 73.) által határidőn belül benyújtott ajánlatokat érvényesnek, az ajánlattételi eljárást eredményesnek nyilvánítja. 
2. Nyertes ajánlattevőként a 
· [bookmark: _Hlk158816961][bookmark: _Hlk158817016]„Zalakaros, Fő út 80/1 és 1052/14 hrsz-ú ingatlanokon lévő árok lefedés – mintegy 500 fm hosszban – létesítési engedély tervdokumentáció (jogszabályi előírások szerinti tartalommal), valamint tételes árazott és árazatlan költségvetés készítése” részfeladat esetében a Pannonway Építő Kft-t (8900 Zalaegerszeg, Batsányi J. u. 9.) hirdeti ki 920.000, - Ft + ÁFA, összesen bruttó 1.168.400, - Ft ajánlati árral
· [bookmark: _Hlk158817087]„Zalakaros, Zrínyi út 80/1 és 78/4 hrsz-ú ingatlanokon lévő árok lefedés – mintegy 200 fm hosszban – létesítési engedély tervdokumentáció (jogszabályi előírások szerinti tartalommal), valamint tételes árazott és árazatlan költségvetés készítése” részfeladat esetében a Pannonway Építő Kft-t t (8900 Zalaegerszeg, Batsányi J. u. 9.) hirdeti ki 470.000, - Ft + ÁFA, összesen bruttó 596.900, - Ft ajánlati árral
· „Zalakaros, Kossuth út 1149/17 hrsz-ú ingatlanon lévő árok lefedés – mintegy 265 fm hosszban – létesítési engedély tervdokumentáció (jogszabályi előírások szerinti tartalommal), valamint tételes árazott és árazatlan költségvetés készítése” részfeladat esetében a Pannonway Építő Kft-t t (8900 Zalaegerszeg, Batsányi J. u. 9.) hirdeti ki 620.000, - Ft + ÁFA, összesen bruttó 787.400, - Ft ajánlati árral
3. Felhatalmazza a Polgármestert a vállalkozói szerződés aláírására. 
4. A tervezői díj pénzügyi fedezetét bruttó 2.552.700, - Ft összegben Zalakaros Város Önkormányzat 2024. évi költségvetésében biztosítja.

[bookmark: _Hlk158817401]Határidő:            3. pont - 2024. február 26 . 
Felelős:               Novák Ferenc polgármester

B) változat

1. Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Nyílt árkok lefedésének tervezési feladatai” tárgyú ajánlattételi eljárásban a LINAKRON ZALA Kft. (8900 Zalaegerszeg, Budai Nagy Antal u. 10. I/7.), a Pannonway Építő Kft. (8900 Zalaegerszeg, Batsányi J. u. 9.) és a MÉLYÉPTERV Enviro Kft. (1185 Budapest, Nyíregyháza u. 73.) által határidőn belül benyújtott ajánlatokat érvényesnek, az ajánlattételi eljárást eredménytelennek nyilvánítja. 
2. Felkéri a polgármestert, hogy a tervezési feladatokra ismételten tegyen közzé ajánlattételi felhívást további közműtervezők megkeresésével, és a beérkezett ajánlatokat terjessze a Képviselőtestület elé.

Határidő:            2024. február 26 . (ajánlattételi felhívás kiküldése)
Felelős:               Novák Ferenc polgármester


Zalakaros 2024. február 13.

										Novák Ferenc 
								 		polgármester
